**PAPILDOMAS Susitarimas**

**prie 2021 m. LIEPOS 30 d. SUTARTIES NR. 22-1521**

2022 m. \_\_\_\_\_\_\_\_\_\_\_\_\_\_\_\_ d. Nr.

Panevėžys

**Panevėžio miesto savivaldybės administracija***,* juridinio asmens kodas 288724610, kurio registruota buveinė yra Laisvės a. 20, Panevėžys, atstovaujama Panevėžio miesto savivaldybės administracijos direktoriaus Tomo Juknos, veikiančio pagal Panevėžio miesto savivaldybės administracijos veiklos nuostatus, (toliau − Užsakovas), ir **AB „HISK“,** pagal Lietuvos Respublikos įstatymus įsteigta ir veikianti įmonė, juridinio asmens kodas 147710353, kurios registruota buveinė yra S. Kerbedžio g. 7, Panevėžys, duomenys apie bendrovę kaupiami ir saugomi Lietuvos Respublikos juridinių asmenų registre,atstovaujama generalinio direktoriaus Rolando Zabilevičiaus (toliau − Rangovas),toliau kiekvienas atskirai vadinamas „Šalimi“, o kartu - „Šalimis“:

**Atsižvelgiant į tai,** kad atlikus šaligatvio kapitalinio remonto darbus ir inžinerinių tinklų darbus, vadovaujantis išpildomosiomis geodezinėmis nuotraukomis, sumažėjo šaligatvio betoninių trinkelių įrengimo darbų ir gatvės apšvietimo įrengimo darbų kiekiai.

**Atsižvelgiant į tai**, kad Užsakovas Rangovui apmoka tik už faktiškai atliktus darbus, neatliekami darbai yra išminusuojami iš atliekamų darbų žiniaraščių, o papildomai atlikti darbai yra pridedami.

**Atsižvelgiant į**  Sutarties 3.4.1. ir 17.5.2 papunkčiu, kur numatyta, kad pagal 17.5.3 papunktį įforminus Pakeitimą Sutarties kaina gali būti koreguojama papildomų/ keičiamų/ nevykdomų Darbų sumomis sudarant susitarimą dėl Sutarties kainos koregavimo ir jeigu Sutartyje numatytą atskirą Darbą (ar jo dalį) būtina/tikslinga keisti kitu Darbu, Rangovas pateikia nevykdytinų Darbų lokalinę sąmatą, kurioje nurodo nevykdytinų Darbų kainas, apskaičiuotas pagal 3.4.1. papunktyje nurodytus Darbų kainų nustatymo būdus, bei siūlymą dėl kitų Darbų, t. y. vietoje nevykdomų Darbų siūlomų atlikti Darbų lokalinę sąmatą, sudarytą pagal 3.4.1. papunktyje nurodytus Darbų kainų nustatymo būdus, ir, Užsakovui įvertinus Rangovo siūlymą, koreguojama Sutarties kaina (jei reikia).

**Atsižvelgiant į tai**, kad bendra atskirų pakeitimų pagal minėtus papunkčius vertė neviršija 15 procentų pradinės pirkimo sutarties vertės ir pakeitimu iš esmės nepakeičiamas pirkimo sutarties ar preliminariosios sutarties pobūdis.

Šalys sudarė šį papildomą susitarimą (toliau – **Susitarimas**) prie 2021 m. liepos 30 d. Sutarties Nr. 22-1521 ir papildomo susitarimo 2022 birželio 29 d. Nr. 22-1756 „**Panevėžio miesto Ramygalos gatvės dalies(nuo Vilniaus g. iki Nemuno g. / Aukštaičių g.)** **šaligatvio** **kapitalinio remonto darbai**“ ir susitarė:

1. Rangovas atliks Darbų pakeitimą pagal pridėtą – patvirtintą sąmatą, sumažinant Sutarties sumą 1771,05 (vienas tūkstantis septyni šimtai septyniasdešimt vienas euras, 05 ct) be PVM ir 2142,97 (du tūkstančiai šimtas keturiasdešimt du eurai, 97 ct) su PVM, Sutartyje numatytiems darbams, o Užsakovas apmokės už darbų pakeitimo kainų skirtumą. Pakoreguota bendra Sutarties kaina yra 296 956,86 (du šimtai devyniasdešimt šeši tūkstančiai devyni šimtai penkiasdešimt šeši eurai, 86 ct) su PVM.
2. Pakeisti Sutarties priedo Nr. 1 Įkainotos veiklos sąrašo 1.1 papunktyje „Gatvės šaligatvio kapitalinio remonto darbai ir kt. (Susisiekimo dalis)“ nurodytą sumą ir vietoj 239 513,52 Eur (du šimtai trisdešimt devyni tūkstančiai penki šimtai trylika eurų, 52 ct) įrašyti 238 887,12 Eur (du šimtai trisdešimt aštuoni tūkstančiai aštuoni šimtai aštuoniasdešimt septyni eurai, 12 ct) sumą be PVM, nurodytą Sutarties priedo Nr. 1 1.1 papunktyje.
3. Pakeisti Sutarties priedo Nr. 1 Įkainotos veiklos sąrašo 1.2 papunktyje „Kryptinio apšvietimo įrengimas (Elektrotechnikos dalis)“ nurodytą sumą ir vietoj 6676,42 Eur (šeši tūkstančiai šeši šimtai septyniasdešimt šeši eurai, 42 ct) įrašyti 5531,77 Eur (penki tūkstančiai penki šimtai trisdešimt vienas euras, 77 ct) sumą be PVM, nurodytą Sutarties priedo Nr. 1 1.2 papunktyje.
4. Kitos sutarties sąlygos lieka nepakeistos.
5. Susitarimas sudaromas 1 (vienu) egzemplioriumi ir Šalių pasirašomas kvalifikuotais elektroniniais parašais..

PRIDEDAMA: Darbų pakeitimo sąmatos, 3 lapai.Patikslintas įkainuotos veiklos sąrašas,

**Šalių parašai:**

|  |  |  |  |  |
| --- | --- | --- | --- | --- |
| **Užsakovas**  **Panevėžio miesto savivaldybės administracija**  Administracijos direktorius  Tomas Jukna | |  | | --- | | **Rangovas**  **AB „HISK“** | | Generalinis direktorius  Rolandas Zabilevičius  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |
|  |  | |